Gevriesde petrol - Forum Topic
Total Replies: 250 397
Total Views: 83 153 895
Forums / Best or Worst Experiences / Gevriesde petrol
17 Aug 2018 @ 21:08:23 pm
Paar jaar terug het ek met n Mazda bakkie vanaf Johannesburg na Mosselbaai toe gery so verby Graaf Reinette deur die lang kloof en besluit toe om dit deur die nag te ry.
Vanaf Graaf Reinette het my probleme begin. Dit was bitter koud en sneeu het omtrent heel nag gepla. Tussen êrens en nêrens ry ek so kilometer dan vrek die bakkie. Petrol filters in die sneeu skoon gemaak, pypies gesuig en geblaas. Alles menslik moontlik gedoen maar n kilometer verder vrek die ding dan alles in koue en sneeu van voor af. Volgende oggend is ek vroeg in Uniondale en dood gesukkel. Stop by n garage en bekla my lot. Die werktuigkundige glimlag vir my en se ek kan maar nou gerus verder ry dit is nou te warm vir die petrol om te vries. Ek word verduidelik dat sodra ek begin ry waai die koue oor die petrol pype tot die petrol vries. Stop ek word die pype warmer Petrol ontvries en jy ry verder.
Nog n ding wat ek nooit geweet het nie is dat petrol kan Vries. Wonder hoeveel van julle het al so iets oor gekom
17 Aug 2018 @ 21:21:58 pm
Dis nie die petrol wat vries nie - dis die carb wat toe vries. Die lug wat deur die carb vlooi sal die venturi verstop met ys - kan gebeur as die buite temperatuur tussen +5 tot -10 C. Dit het al met my gebeur. Waneer die engine vrek dan sal die carb ontvries - maar dit sal gou weer toevries. Dit gebeur nie met injectors nie.
18 Aug 2018 @ 07:52:25 am
Dit het ek nog nooit van gehoor nie, maar dit maak sin. Nou verstaan ek ook waarom my ou Peogeot 504 warm watertoevoer na sy vergasser gehad het. Dit is 'n Europese motor en dit is dus duidelik om die probleme wat Bakoor ondervind het, te voorkom. Dié besigheid het my weer probleme gegee. Op 'n baie warm dag veral as ek 'n lang opdraende gery het, het die petrol naamlik in die vergasser begin kook wat veroorsaak het dat die kar begin sluk het en krag verloor het. Ek het uitgewerk dat die alreeds warm lug, die direkte verhitting vanaf die silindertop en die verhitte warm water net te veel was. Ek het die waterpypie gestop wat die probleem opgelos het. Die Peogeot se verkoeling was onder die beste van omstandighede, nie te goed nie, veral nie met 'n karavaan aan die haak nie. Dit is moontlik dat die verkoeler nie vir Suid-Afrikaanse toestande aangepas was nie. Behalwe dat dit baie gemaklik gery het selfs op swak paaie, en ten spyte van sy slegs 60KW, baie lekker karavaan gesleep het, was dit maar 'n treurige kar. Saammet my Opel Rekord stasiewa, die twee swakste karre wat ek gery het.
18 Aug 2018 @ 14:48:21 pm
Het ook 'n Mazda B2000 gehad wat my wintersoggende op pad werk toe wou gaan staan op dieselfde plek. Trek net af vir so 60 sekondes dan kan ek weer ry.
18 Aug 2018 @ 16:35:57 pm
Baie op die plaas ondervind dat die diesel in die tenk jellie raak van die koue. Dan start daardie trok nie. As jy vuur maak onder die dieseltenk ontdooi die jellie diesel en start die trok. Nooit van petrol geweet nie. Die ou Lanz trekkers het n plek gehad waar jy hom met n bloulamp warm gemaak het voordat jy hom start. Goeie ou dae gewees met baie "boeretruuks".
18 Aug 2018 @ 17:08:09 pm
My pa het dit ook destyds gese dat sy Isuzu deur koue kloof in winter vrek oppad werk toe en dat hy vermoed die petrol vries. Veral vroeg oggende.. Mense het vir hom gelag en gese pertrol kan nie vries nie.
Uiteinde, hy het vinnig besluit dat elke oggend sal hy spoed optel, die bakkie uit rat haal, dan vrek bakkie soms elkgeval, dan vryloop hy al die pad deur die kloof en anderkant uit en dan vat hy maar weer en gaan aan..
So ja, dis moontlik dat petrol vries maar ek wonder ook of dit nie net sluggish (soos die jelly bo genoem) raak nie maar nie soos ons dalk dink ys is nie.. Raak dalk net minder vloeibaar vir rukkie..
18 Aug 2018 @ 17:08:59 pm
Kan dit ook seker wees... Maar ja either way is die probleem darem opgelos deur maar net te "free"
18 Aug 2018 @ 17:26:43 pm
Jammer vir die kaping, maar so gepraat van Graaff-Reinet se koue.
Destyds na my ma se begrafnis waar bykans my hele familie begrawe is en bly, het ek Lootdsberg Pas aangedurf JHB toe.
Die pas was onbeheerd toegemaak en ek hom geklim met my Alfa Guiletta met "retread" bande en al terwyl die kapok onophoudend val.
18 Aug 2018 @ 17:58:14 pm
Het Toyota conquest sport gehad en dieselfde het met my gebeur een jaar oppad comrades toe. Kar gaan staan, klim uit maak bonnet oop sien niks, klim in kar en dan is alles weer reg vir paar km.
18 Aug 2018 @ 18:52:37 pm
"petrol (gasoline) has a much lower freezing point than diesel fuel. The range for petrol seems to be somewhere between -40°C and -60°C, so it's unlikely you will ever have a problem with your fuel freezing if you run your car on petrol"
18 Aug 2018 @ 19:16:42 pm
18 Aug 2018 @ 19:38:22 pm
Carburetor icing occurs when there is humid air, and the temperature drop in the venturi causes the water vapor to freeze. The venturi effect can drop the ambient air temperature by 30-40 degrees F (16.7-22.2 degrees C), therefore carburetor icing often occurs when the outside air temperature is in the 60-70 degree F (15.6-21.1 degree C) range. The ice will form on the surfaces of the carburetor throat, further restricting it. This may increase the Venturi effect initially, but eventually restricts airflow, perhaps even causing a complete blockage of air to the carburetor. The engine begins to run more rich as ice formation increases. Icing may also cause jamming of the mechanical parts of the carburetor, such as the throttle, typically a butterfly valve.
18 Aug 2018 @ 21:15:52 pm
Ek het my Golf se rubber matjie voor tussen die radiator en die grill ingedruk om te keer dat die koue lug in kom, ek het weer gedink die water in die radiator het te koud geword, nooit gedink die probleem lê by die petrol nie, daar leer ek ook nou iets nuuts, dankie ouens.
18 Aug 2018 @ 23:02:22 pm
So word ons weer slim. Dit wil egter voorkom asof diesel alreeds op -10 grade C kan begin was vorm soos Piet verduidelik het.
My swaer het weer die teenoorgestelde gehad op 'n VW Polo.
Desember deur die Karoo op pad Pta toe het hy kort kort gestop want die kar sluk/mis. Dit was tussen 12h00 en 15h00. Na hy so aangwesukkel het en elke keer na daar gestop is en seker gemaak is dis nie 'n dooie vonkprop dan gaan dinge weer goed vir so paar kilos.
Toe hy wel deur so paar dorpies gery het besluit hy om by 'n werkswinkel te laat kyk. Nee se die werktuigkundige daar is niks verkeerd nie dis net omdat dit so warm is. Soos dit koeler word op pad huis toe was daar geen probleme nie.
Dit wys net weer die kennis van lokale mense en altyd 'n goeie ding om te vra. Waar was die goeie ou dae toe voertuie juis in die Noord-Kaap en Karoo getoets is vir ons warm/koue omstandighede.
Fred sekere voertuie soos die Nissan 1400 maak gebruik van uitlaatgas wat die voordeel het dat sodra daar genoeg hitte is word die gas deur die inlaat spruitstuk verminder danksy 'n bi-metaal tipe veer. Natuurlik het die kruis vloei silinderkoppe hierdie metode onmoontlik gemaak.
19 Aug 2018 @ 08:53:47 am
Ek het jare gelede dieselfde probleem gehad met my Sentra Coupé as wat jou swaer gehad het met sy Polo.
Teen Van Reenen uit op ń hittige dag het dit gebeur.
Ek was genoodsaak om een van my "onnies" te doop in water en om die petrol pomp gebind. Die probleem was toe opgelos.
Wat my tiekel, is dat die Polo dit gedoen het. Ek het die Classic en die Playa gehad en nooit soortgelyke probleem ondervind nie.
19 Aug 2018 @ 15:57:00 pm
Dennis dit was die enigste keer war hy so probleem ondervind het. Gewoonlik ry hy met die X-trail 2.4 Kaap toe. Na hy oorgeslaap het en die volgende dag sy rit hervat het was daar geen verdere probleme nie en ook nie in die 2jaar sedert hierdie ondervinding.
Ek het ook met my Monza 2L Cli ondervind dat dit as dit hard werk met sleep ook soort van nie wil spoed optel as ek Van Reenen op ry. Altyd maar gedink dis 'n sekere sensor maar dit kon dalk ook warm brandstof gewees het. Na 5 min se rond soek dan ry hy weer soos normaal.
19 Aug 2018 @ 18:35:51 pm
Jare gelede het ek n soortgelyke probleem met n Jetta 3 gehad (nog die vergasser gehad). Ons was van Gauteng op pad kaap toe en deur die snikhete Noord Kaap het hy ook so begin hoes en proes en wou nie trek nie. Op Springbok gaan ek by die motorhawe aan want die Jetta was nog onder waarborg. Daar hoor ek toe dat jy daardie tyd (weet nie of dit vandag nog so is nie) winter en somer petrol gekry het. Verkeerde petrol was na die binneland gestuur en dit het glo die probleem veroorsaak. (dit het begin na ek op Upington volgemaak het).Maak toe vol met "nuwe" petrolin Springbok en alle probleme opgelos.
19 Aug 2018 @ 19:45:27 pm
Sjoe Piet jy haal nou iets op wat ek nog nooit van gehoor het nie.
As mens gaan lees oor die onderwerp dan kom dit aan die lug dat somer petrol in die VSA tot US$ 4c per liter duurder is. Somer petrol is ook meer 'n skoonbrand petrol aangesien dit bv minder ozoon mag vrystel omdat somer opsig self meer ozoon vrylaat.
So leer mens.........
20 Aug 2018 @ 05:50:13 am
Ek het sowat 18 jaar gelede met 'n 1983 nissan skyline (2L) hatchback en treiler teen Oliviershoek pas uitgery vroeg die oggend. Dit was koud, en die betrokke stuk pad was 'n baie steil opdraand. Die kar het net skielik begin ruk en uitgesny, en ek het gedink dat dit dalk brandstof tekort kon wees, maar die tenk was vol. Die kar omgedraai gekry, waarna hy toe gevat het, afdraand gery en toe loop hy soos stroop. Onder weer omgedraai, en dieselfde het gebeur halfpad teen die steil pad op. Rukkie gelos, toe vat hy weer en gery tot by Bergkwagga nasionale park. Daar het ek die meganiese petrol pomp oopgemaak bo maar kon niks fout sien nie.
Die kar het vandaar geloop kaap toe en terug sonder enige verdere probleme.
Nou dink ek dit het iets te make gehad met die faktore hierbo genoem.
Wys jou net, jy's nooit te oud om te leer nie!
20 Aug 2018 @ 06:37:31 am
Het dit ook nog nie van gehoor nie.
Neef Herman moet vir ons sê of hy dit al ondervind het daar teen die Swartberg waar dit tot op sy voorstoep sneeu.
My broer is ook teen die berg en hy het dit nog nie ondervind nie.
20 Aug 2018 @ 06:45:16 am
Ek kan nog onthou dat my Pa se V8 Chev SS het af en toe so gemaak slegs as hy die karavaan gesleep het.
Maar dit was terwyl dit warm was. Weet nie of die carb die water verhiting ding gehad het nie. Hy het hom dan net in "N" gesit so bietjie gerev en dan het hy weer verder gesleep.
Dink dit was ereder 'n ding van die petrol pomp wat nie by al daai perde kon by hou nie.
20 Aug 2018 @ 07:48:44 am
Ek dink as die petrol in die vergasser begin kook, kom daar net eenvoudig te veel petrol na die silinders en soos hulle in Engels sê, dan "flood" die masjien. Dit gee met ander woorde dieselfde simptome as wanneer die flotter vassteek en petrol dus vryelik in die silinders invloei. Interessant dat dit net met ou voertuie gebeur het. Is omdat ingenieurs die probleem besef het en 'n oplossing gevind het?
Ek wonder ook of die probleem met ys in die vergassers dalk nie meer voorkom nie omdat meeste voertuie deesdae onder toe is om die masjien teen stof en modder wat van onder af kan opspat, te beskerm. Verskeie moderne karre het tog ook vergassers en ly blykbaar nie hieraan nie. Met brandstofinsluiting kan beide van die probleme gelukkig nie meer gebeur nie.
Ek wonder egter oor die diesel wat jellie word by baie lae temperature. Meeste dieselvoertuie kom van Europe af waar dit op plekke baie koud kan word. Ek wonder hoe hulle die probleem daar oplos. Ek het al gelees dat daar spesiale verwarmers onder die oliebak gebruik word om te verhoed dat die enjinolie soveel verdik dat die aansitter nie die masjien kan draai nie, maar ek het nog nooit gelees dat daar iets aan die diesel in die tenk gedoen word nie. Ek gaan bietjie daaroor oplees. As ek iets kry, sal ek dit hier deel.n Dit is nie te belangrik hier by ons nie maar dis interessant om te weet.
20 Aug 2018 @ 08:19:23 am
Danie die storie oor die somer en winter petrol het ek ook maar met n knippie sout gevat. Ek vertel die storie oor soos ek dit daar in Springbok by die motorhandelaar gekry het. Dit het nietemin my probleem opgelos. Toe ek die storie later by die VW handelaar in Krugersdorp vertel het die destydse handelaarshoof Hannes Klimzak dit nogal bevestig en n berig in n engelse dagblad vir my gewys wat dit bevestig het.
Fred ek dink die kwessie van die "jellie diesel" was meestal by trekkers en plaasvoertuie van toepassing. Ek dink hulle was nie so gesofistikeer soos motors nie en meer blootgestel aan die elemente.
20 Aug 2018 @ 08:55:18 am
Ek het met my een VW Kewer begin om met waterinspuiting te eksperimenteer.
Die VW vonkverdeler het 'n vakuumpypie vanaf die vergasser gebruik om die vonk te vervroeg soos wat die spoed vermeerder ens. Ek het die verdeler vervang met 'n meganiese een, en die "inlaat" in die vergasser gebruik vir my water inspuiting.
FANTASTIES gewerk - ek het 500 ml water gebruik per 150 km, en brandstof verbetering van tot 15% gekry ..... tot ek een dag in die middel van die winter weer afgery het werk toe (Gauteng na Vereeniging) en die Kewertjie al stadiger en stadiger begin loop het, en uiteindelik gevrek het. Vergasser en inlaatspruitstuk was so gevries, toe ek teen die ding slaan kon ek HOOR hoe die stukkies ys afval ..... dit, ongelukkig, was die einde van my proefnemings in die winter! My verdere proefnemings om verhitting tot die water te verkry was ook nie juis suksesvol nie. Somer het dit egter uiters goed gewerk!
20 Aug 2018 @ 09:56:15 am
Ek het bietjie gaan oplees oor die dieselprobleem in koue weer. In die koue lande het hulle 'n somerdiesel (nr 2) en 'n winterdiesel (nr 1). Die somerdiesel is die verkieslike een want dit het 'n hoër energie-inhoud (BTU) maar bestanddele daarin word wasagtig as dit baie koud word en verstop dan die filters. Diesel kan blykbaar oor fyn druppeltjies water bevat wat yskristalletjies word wanneer dit te koud word en dan ook alles verstop. Die winterdiesel word deur die raffineerderye saamgestel om die probleem op te los en is merendeels kerosien, wat ek verstaan is maar soortgelyk at avgas of paraffien. Dit het 'n baie laer stollingstemperatuur sodat dit nie so maklik was word nie. Daar word egter gewaarsku om nie "heating oil" wat seker maar paraffien is, by te voeg nie. Die dieselwas is blykbaar anders as water-ys, geneig om na die bodem te sak wat natuurlik die plek is vanwaar die brandstof gepomp word. Sommige voertuie het verhitters maar ek kon nie vasstel waar nie. Ek sou raai dat dit by die dieseltenk self is want dit is waar die grootste probleem lê.
Hier by ons word nie twee tipes diesel vervaardig nie en dit is sekelik daaroor dat soos PietG vertel, boere probleme met hulle trekkers kan hê in koue plekke. Dit kan nogal fataal wees as jy met jou dieselvoertuig op een van die hoë passe gaan staan as gevolg van diesel wat jellie word en dan met ander woorde ook nie die voertuig kan warm hou as jy dalk oornag daar vasgekeer is nie. Ek wonder of 'n vyf liter kan paraffien wat saamgery word as jy sulke koue verwag, nie dalk jou lewe kan red nie. Maar dit sal waarskynlik, as dit sou werk, slegs werk as jy dit by die diesel voeg as dit nog heeltemal vloeibaar is. Ek twyfel of die paraffien reeds gestolde was sal oplos. Miskien kan 'n klein gasstofie wat onder die dieseltenk aangesteek word, beter werk. Ongelukkig word gas wat baie koud is, baie traag om te verdamp. Ons het eenmaak op die Swartbergpas, in die sneeu koffie probeer maak en die gasvlammetjie was so flou dat dit meer as 'n halfuur geneem het om die water aan die kook te kry.
20 Aug 2018 @ 10:09:37 am
Fred diesel verkoelers is algemeen. Ek het gedink dis vir verkoeling maar omdat die Landy syne bokant die normale water verkoeler het kan dit natuurlik ook die diesel verhit. Ek sal later 'n foto plaas van hoe dit lyk.
20 Aug 2018 @ 10:29:19 am
Fred die was vorming is afkomstig van paraffien wat wel op 'n kol in diesel voorgekom het. Dis waarna Piet moontlik verwys het. Ons het op die plaas op die Hoeveld nooit hierdie probleem gehad nie maar ek glo die boere in die Karoo sal wel hiervan kan getuig.
Fred so lyk die verkoeler/verhitter. Dit het so tipe van gedraaide draad met 'n pyp wat dan in die middel deurloop. Ek verstaan ander fabrikate het dink ek onder die sitplek of so iets ook sulke eenhede.
Ek het gedink dis vir verkoeling maar eintlik vir verhitting ook. In die koue Europa kry jy 'n diesel ontbrander om die kajuit van die Freelander warm te maak deur diesel te brand. Dit het 'n spesiale pyp vanaf die dieseltenk vir hierdie doel.
20 Aug 2018 @ 10:46:30 am
Danie, Dankie daarvoor. Dit los natuurlik nog nie die probleem met diesel in die tenk self op nie.
Die 2.1L Kombi in Europa het ook so 'n kajuitverhitter gehad wat, soos die masjien self, met petrol gewerk het. Dink net hoe koud moet dit op sommige plekke word as jy nie eers genoeg hitte van die verkoelingstelsel kan kry om die voertuig se kajuit te verwarm nie. Ek weet vroeër jare het jy by sommige voertuie 'n skerm gekry wat jy voor die verkoeler kon trek om koue lug te beperk. Die Kuga het ook volgens literatuur iets soos veniese blinders wat lug na die verkoelerrooster kan beperk en wat outomaties werk. Myne het dit egter nie en ek weet nie of Suid-Afrikaanse modelle dit enigsins het nie.
20 Aug 2018 @ 10:56:07 am
Fred ja dit moet erg koud wees. Ek dink die rede is dat die enjin langer vat om warm te word en eers as die water v d verkoeler warm word kan dit die kajuit begin verhit. Sou jy egter die water deur die kajuit verwarmer laat sirkuleer neem dit net nog langer. Dis mos maar die ou raad wat mens gebruik het as jou enjin begin oor verhit om jou verwarmer aan te sit. Ek het dit self baie jare gelede moes gebruik.
Mens kon dadelik op jou temp meter sien dat die enjin afkoel as jy die verwarmer aansit met waaier ook aan.
21 Aug 2019 @ 16:25:25 pm
op n stadium het ek n ou Volkswagen Variant stasiewa gery die wat nog n 6v sisteem was, sy probleem was dat jy kon ry in die stad of oop pad maar indien jy die ou Variant afsluit sal hy nie weer vat tot hy so n dag lank gestaan het nie. Na n lange soektog het ek uiteindelik ontdek dat dit die branstof tenk se prop was wat nie lug in die tenk in gelaat het nie solank jy ry trek die petrol pomp uit die tenk uit maar as jy afsluit vloei die petrol terug tank toe. Op die ou einde het ek n klein boorpunt gevat en n gatjie geboor en die probleem was op gelos.
21 Aug 2019 @ 20:41:04 pm
Maak heeltemal sin. Hier is nou nog iets nuut wat ek leer
21 Aug 2019 @ 21:43:06 pm
My 1200cc Beetle en daarna die Mazda B2000 se carbs het in die winter gereeld gevries op pad werk toe, veral teen 'n opdraende. Jy voel hy verloor krag dan haal jy jou voet van die pedaal af vir 'n rukkie. Nie lank nie dan gaan jy weer aan tot dit weer begin vries. Wanneer ek oor die steilte is dan is dit "A for away".
22 Aug 2019 @ 01:02:23 am
Dit moes vrek koud gewees het waar jy gebly het en werk toe moes ry. Petrol vries op minus 60 grade C maar diesel gel rondom minus 8 grade. Ek het nog nooit gehoor van petrol wat vries.
22 Aug 2019 @ 08:14:56 am
More Danie. Jy moet oplet in in die klas.
Ek het geskryf die carb wat vries. Nie die brandstof nie.
Die eerste keer dit gebeur het ek nie geweet wat aangaan nie. Toe ek die enginkap oopmaak sien ek die wit ys op die carb en die manifold.
Dit kan nogal koud word in Newcastle. My pad werk toe het my oor die Ncandu Rivier geneem met 'n lang opdraende van so 3 km daarna. Gewoonlik kort voor die kruin van die opdraende het dit gebeur.
Glo jy my nou?
22 Aug 2019 @ 08:26:40 am
As mens in normale omstandige hede 'n voertuig aanskakel met 'n vergasser sonder die "Aircleaner" kan jy selfs die temperatuur verskil binne die vergasser teenoor dit aan die buitekant van die vergasser voel.
Die lug is baie kouer binne weens die venturi wat die lug daar vinniger laat vloei. En dan nog met die petrol by nog kouer.
22 Aug 2019 @ 08:41:06 am
Jammer Hendrik dis my fout en blameer maar my ouderdom. My plasing was nie net op joune van toepassing maar ook op die petrol wat in die pyp tussen tenk en vergasser vries. Ek moes nie jou plasing gekwoteer het nie. Ek stem saam soos Leon genoem mens kan selfs aan die vergasser voel die temp is laer as die omgewings temp so jy het die verskynsel perfek beskryf.
Ek glo jou heeltemal.
25 Aug 2019 @ 22:58:15 pm
Sjo manne eks nou nog minder seker wat daardie nag in die karoo met my kar fout was. Of petrol het gevries soos een van die locals / mechanic by n motor hawe gesê het of dalk net gespook, who knows